Publication: Magyar Közlöny
Issue: MK-2004-48 (Year: 2004, Number: 48)
Era: 2004-2010
Section: részletes szabályairól szóló 232/2003. (XII. 16.) Korm. rendelet 25. §-ának (2) bekezdése szerint egységes szerkezetbe
Paragraph Index: 703

1. eset: Garancia a teljes kockázati összegre Ha a teljes kockázati összegre (azaz a kölcsöntõkére és a kamatra) olyan szervezet nyújt biztosítékot garancia formájában, amely a vevõ/hitelfelvevõ országán kívül rendelkezik székhellyel, az alábbi kritériumok teljesülésekor annak az országnak az országkockázati besorolása alkalmazható, amelyben a garanciavállaló székhellyel rendelkezik: — A garancia a hitel teljes idõtartamát fedezi. — A garancia visszavonhatatlan, feltétel nélküli és bemutatáskor rendelkezésre áll. — A garancia jogérvényes és a garanciavállaló országának igazságszolgáltatása keretében érvényesíthetõ. — A garancia a vevõ/hitelfelvevõ országot érintõ öt országhitel-kockázatra érvényes. — A garanciavállaló a garantált adósság nagyságához viszonyítva hitelképes. — A garanciavállaló annak az országnak a monetáris irányítási és átutalási szabályai alá tartozik, amelyben székhellyel rendelkezik. — Ha garanciavállaló a garantált intézmény leányvállalata/anyavállalata, a résztvevõk eseti alapon határozzák meg, hogy: (1) a leányvállalat/anyavállalat közötti kapcsolatot és az anyavállalat jogi kötelezettségének mértékét figyelembe véve a leányvállalat/anyavállalat jogilag és pénzügyileg független-e, és tudja-e teljesíteni fizetési kötelezettségeit, (2) a leányvállalatot/anyavállalatot befolyásolhatják-e a helyi események/rendelkezések vagy az állami beavatkozás; és (3) nem fizetés esetén a központi iroda felelõsnek tekinti-e magát.

Source: https://magyarkozlony.hu/hivatalos-lapok/3d3fb3d470d16358f9f4f80d00192606c4b4cad5/dokumentumok/65db0addeb2f21e7499ab6072291111a6ed12337/letoltes